Pécs-Baranyai Kereskedelmi és Iparkamara

A gyártás és kiskereskedelem új korszaka - nemzetközi üzletember találkozó
2021-04-14 - 2021-04-29 | Online
Az online rendezvény keretében a gyártók, kereskedők és technológiai vállalatok vehetnek részt szakmai programokon és folytathatnak üzleti tárgylásokat potenciális partnerekkel, felkészülve a fellendülési szakaszra, hiszen a vállalkozásoknak mind üzleti tevékenységük, mind technológiai felkészültségük folyamatos megújítására kell törekedniük.

Az üzleti tárgyalások mellett tematikus workshopokon vehetnek részt a gyártási és a kiskereskedelmi szektor képviselői egyaránt.
Kiemelt témák- GYÁRTÁS (2021.04.14-15.)

Ipar 4.0 – elmélet és gyakorlat a termelési folyamatokban
Fenntarthatóság és költségcsökkentés

Kiemelt témák – KERESKEDELEM (2021.04.28-29.)

Érintésmentes megoldások – a kattintásos kiskereskedelemi modell
Minőségi üzlet – minőségi ügyfelek

Az online rendezvényre az Enterprise Europe Network és a Máltai Kereskedelmi és Iparkamara társszervezésében kerül sor.
A részvétel díjmentes, de előzetes regisztrációhoz kötött:
REGISZTRÁCIÓ

Divat- és textilipari beszállítói napok - Fashion Match Supply 2021
2021-04-26 - 2021-04-30 | Online
Az online üzletember találkozó és konferencia lehetőséget biztosít a divat- és textilipari ellátási lánc minden szereplőjének a gyártóktől a tervezőkön át a fuvarozó cégekig a legújabb trendek és potenciális partnerek megismerésére egyaránt.

MIÉRT ÉRDEMES RÉSZT VENNI?

Lehetőség üzleti tárgyalások folytatására nemzetközi divatipari partnerekkel.

Új piacok megismerése, információgyűjtés, piaci igények felmérése.

Határon túli kapcsolatok és együttműködések kezdeményezése.
20 perces, előre megszervezett üzleti megbeszélések.

FÓKUSZBAN:

beszállítói láncok a divat- és textiliparban
gyártás, bérgyártás
e-kereskedelem és logisztika
fenntartható textilgyártás

REGISZTRÁCIÓ
Az érdeklődőknek lehetősége van – díjmentesen – egy profil létrehozására és konkrét üzleti ajánlatok feltöltésére a rendezvény honlapján, ahol megtekinthetik a többi résztvevő adatlapját is. Javasoljuk a résztvevőknek, hogy részletes cégprofilt és együttműködési ajánlatokat készítsenek a számukra megfelelő partner megtalálása érdekében!

Szellemi Tulajdon világnapja: piacra visszük az ötleteit
2021-04-26 09:00 - 12:00 (Europe/Helsinki) | Online
Április 26. a Szellemi Tulajdon világnapja. Az idei világesemény fő üzenete: „Piacra visszük az ötleteit”.

Minden üzleti vállalkozás alapja egy jó ötlet. Sok millió kis- és középvállalkozás (kkv) működik a világon. Mindegyikük egy remek alapötlettel indult, amely végül megtalálta útját a piacra. Ha egy ötlet találékonysággal, know how-val és jó érzékkel párosul, akkor olyan szellemi vagyontárggyá válik, ami az üzleti fejlődés, a haladás és a gazdaság helyreállításának motorja lehet.
Számos ötletből olyan termék és szolgáltatás lesz, amit mindenképpen meg akarunk vásárolni. Sok ötlet azonban elhal. A piacra vezető út kockázatos, de a veszélyek csökkenthetők, ha a szellemi tulajdon kellő figyelmet kap. Az IP tudatos használatával az üzlet világának váratlan helyzetei könnyebben kezelhetők.
2021-ben, amikor a gazdaság helyreállítása sürgető, a szellemi tulajdon világnapján fontos rávilágítani a kkv-k nélkülözhetetlen gazdasági szerepére és arra, e vállalkozásoknak miként célszerű használniuk a szellemi tulajdonjogokat ahhoz, hogy erősebbé, versenyképesebbé és ellenállóbbá váljanak.
A 2021. évi Szellemi Tulajdon Világnapja kitűnő alkalom arra, hogy megismerhetőek legyenek a szellemi tulajdoni rendszer eszközei – a védjegyek, az ipari minták, a szerzői jog, a szabadalmak, az üzleti titok, a földrajzi árujelzők stb. Ezek mind segítségére lehetnek azoknak, akik ötletüket a piacra szeretnék vinni.
Az idei világnaphoz a Szellemi Tulajdon Nemzeti Hivatal (SZTNH) online, bárki számára ingyenesen követhető konferenciával csatlakozik. Az eseményen többek között köszöntőt mond Pomázi Gyula, az SZTNH elnöke, illetve előadások hangzanak el a szellemi alkotások számszerűsíthetőségéről, a kkv-k akvizíciós lehetőségeiről, a szellemitulajdon-védelem hasznosságáról, a startupok versenyjogairól, de többet megtudhatunk például a Nemzeti Filmintézet Filmio szolgáltatásáról is.
A részletes program ezen linken érhető majd el, ahol majd magát az eseményt is követni lehet:
Tervezett program
8.30- Csatlakozás a rendezvényhez
9.00-9:30 Nyitó előadások
ITM képviselője (felkérés alatt), Pomázi Gyula – SZTNH elnök
9.30-9:45 Köszöntők
Dr. Szecskay András, a MIE elnöke
Dr. Kereszty Marcell, az AIPPI Magyar Csoportja elnöke
Dr. Molnár István, a LES Hungary elnöke
Dr. Tomori Pál, a Magyar Szerzői Jogi Fórum Egyesület elnöke
Dr. Hegymegi-Barakonyi Zoltán, a Magyar Versenyjogi Egyesület elnöke
Dr. Sóvári Miklós, az UNION-IP Magyar Csoport elnöke
Gláser Tamás, a Magyar Védjegy Egyesület elnöke

9:45-10:00 A szellemi alkotások számszerűsíthetősége
Dr. Kereszty Marcell – AIPPI Magyar Csoportja és a Magyar Szabadalmi Ügyvivői Kamara elnöke
10:00-10:15 Kis- és közepes vállalkozók, mint akvizíciós célpontok – KKV-specifikus IP due diligence megfontolások
Dr. Molnár István PhD – a LES HUNGARY elnöke, a Danubia IP Kft. ügyvezető igazgatója
10:15-10:30 A KKV-k és a szellemi tulajdon védelme – hasznos versenyeszköz vagy vállalhatatlan teher?
Dr. Gonda Imre – Richter Gedeon Nyrt. főosztályvezető, a Magyar Védjegy Egyesület alelnöke
10:30-10:50 Kérdések, majd kávészünet
10:50-11:05 Szoftverjogi kérdések a startupok világában
Dr. Lukácsi Péter PhD – MIE védjegyjogi alelnök, ügyvéd, SBGK Ügyvédi iroda
11:05-11:20 A Nemzeti Filmintézet „Filmio” szolgáltatásának bemutatása
Ráduly György – Nemzeti Filmintézet Filmarchívum igazgatóság
11:20-11:35 Innováció, verseny és a befektetések védelme (a startupok működésének és szellemi alkotásokkal való gazdálkodásának versenyjogi oldala)
Dr. Horváth M. András PhD – ügyvéd, Baker McKenzie
11:35-12:00 Kérdések, majd zárszó

A rendezvényt utólag az SZTNH youtube csatornáján lehet visszanézni.
Forrás: sztnh.gov.hu

Marad minden a régiben!?
2021-04-27 17:00 - 18:30
Hogyan változott a kereslet és a kínálat a turizmusban a pandémia hatására? Lock down, ételkiszállítás, fenntarthatóság, vakcinaútlevél. Hogyan birkózik meg a szektor az új kihívásokkal?

A Corporate Talk második alkalommal a turizmus témaköre mentén szerveződik meg érintve a turizmus helyzetét és az utazások kilátásait.
Schmidt Ferenc vendégei:

Omacht Zoltán, a DDNP tájegységvezetője, az Erdőfi Major vendégház tulajdonosa, igazi feketeöves ökoturizmus szolgáltató,

Csobota-Kis Árpád, a Pearl Marketing and Management tulajdonosa és ügyvezetője és

Meszlényi Zsolt, a Training Universe ügyvezetője.

Időpont: 2021. április 27. (kedd) 17.00
A részvétel ingyenes, de regisztrációhoz kötött. A beszélgetésbe MS Teams segítségével lehet kapcsolódni, melyhez a linket e-mailben, a közvetítés előtt küldik el a szervezők a regisztráltaknak.
Regisztráció

Moldovai Kereskedelmi Fórum és Üzletember Találkozó
2021-04-28 - 2021-04-30 | Online
A kereskedelmi fórum célja, hogy az online előadások és tárgyalások keretében a magyar vállalatok jobban megismerjék a moldovai üzleti lehetőségeket, mely ösztönözheti és erősítheti a gazdasági együttműködést a két ország vállalatai között.

Kiemelt témák:

üzleti, együttműködési lehetőségek a DFCTA szabadkereskedelmi térségben
globális trendek a megváltozott piacon történő hatékony exporthoz
a COVID-19 hatása a KKV szektorra, újrainduláshoz kapcsolódó intézkedések
megoldások az agro-élelmiszeripari és textilgyártók integrálásához a globális ellátási láncba

Miért éri meg?

megbízható üzleti partnerekkel veheti fel a kapcsolatot egyszerű, hatékony és költségkímélő módon
szélesítheti, tovább erősítheti kapcsolati hálóját
szakmai tapasztalatok – tudásmegosztás nemzetközi szereplőkkel
piaci trendek és technológiák megismerése

A részvétel díjmentes, de előzetes regisztrációhoz kötött:
REGISZTRÁCIÓ
A regisztrációt követően ne felejtsék a ’MARKETPLACE’ szekciót minél célzottabb, aktuális üzleti ajánlatokkal kitölteni. A tárgyalópartnerek az ott szereplő információk alapján fognak dönteni a lehetséges tárgyalásokról.

Szellemi tulajdon Kínában - 10 aranyszabály
2021-04-28 10:00 - 11:00 | Online
A webinárium áttekintést nyújt a szellemi tulajdonjog legfontosabb szempontjairól a kínai piac iránt érdeklõdõ uniós vállalatok számára, „10 aranyszabályba” strukturálva, amelyet szem előtt kell tartani a kínai üzleti tevékenység során – mindezt Thomas Pattloch IP jogász segítségével.

A Human.technology Styria és a China IP SME Helpdesk által közösen szervezett webinárium során az érdeklődő résztvevők betekintést nyerhetnek a szellemi tulajdonjogok (IP) alapfogalmaiba Kínában. A webinárium német nyelven hallgatható.
Az előadóról
Thomas Pattloch az ipari tulajdonjogokra és a technológiatranszferre specializálódott, különös tekintettel Kínára. Átfogó segítséget és tanácsot nyújt a kínai ipari tulajdonjog minden vonatkozásával kapcsolatban, ideértve többek között az ipari és szellemi tulajdonjogok stratégiai megalapozását Kínában, a jogok érvényesítését és az ügyfelek támogatását a technológia különösen érzékeny területein, a licencjog versenyjogi vonatkozásait, szoftver- és technológiai licencszerződések kidolgozását, K + F projektek, valamint IP tranzakciók tervezését. Tevékenysége kiterjed a terméklopás esetén nyújtott jogi segítségre is.
A webináriumon való részvétel díjmentes, de regisztrációhoz kötött.
Regisztráció
További információ

Magyar-Belarusz Üzleti Fórum - online rendezvény
2021-04-28 11:00 - 12:30 | Online
A Magyar Kereskedelmi és Iparkamara 2021. április 28-án Magyar-Belarusz Üzleti Fórumot szervez, melynek fő témái a fehérorosz gazdasági helyzet, üzleti lehetőségek, valamint tapasztalatok a Stadler Magyarország Kft. és a Bábolna Tetra Kft. előadásában.
Rendezvény időpontja: 2021. április 28. 11:00-12:30
Rendezvény nyelve: magyar
PROGRAMTERV
Moderátor: Dunai Zoltán, a Stadler Magyarország vezérigazgatója

11.00-11.30
Köszöntők
Dunai Zoltán, a Stadler Magyarország vezérigazgatója
Csutora Zsolt, rendkívüli és meghatalmazott nagykövet, Magyarország nagykövetsége, Minszk
Aleksandr Ponomarev, a Belarusz Köztársaság rendkívüli és meghatalmazott nagykövete Magyarországon
Szekeres István, az MKIK nemzetközi kollégiumának alelnöke
Philipp Brunner, a Stadler Minszk vezérigazgatója

11.30-11.45
Fehérorosz gazdasági helyzet, üzleti lehetőségek
Sándor Tamás, külgazdasági attasé, Magyarország nagykövetsége, Minszk

11:45-12:00
Üzleti kultúra, tapasztalatok a Bábolna Tetra Kft. előadásában
Seres Gábor, marketing vezető, Bábolna Tetra Kft.

12:00-12:10
A Stadler magyarországi és fehérorosz szerepe
Dunai Zoltán, a Stadler Magyarország vezérigazgatója

12:10-12:20
Zárás, információk az Üzleti Tanács alakulásáról, csatlakozási lehetőségek
Dunai Zoltán, a Stadler Magyarország vezérigazgatója

Részvétel feltételei
Jelentkezési határidő: 2021. április 27., kedd, 10:00 óra
A férőhelyek száma korlátozott, ezért a jelentkezéseket azok beérkezésének sorrendjében fogadjuk el. A rendezvényen való részvétel ingyenes, de előzetes online regisztrációhoz kötött.
Regisztráció során a webinárium alkalmával használni kívánt e-mail cím megadása szükséges. A csatlakozáshoz szükséges linket és információkat 2021. április 27-án kedd délután küldjük meg e-mailen a jelentkezőknek.
REGISZTRÁCIÓ

Ökoindustria 2021 virtuális üzletember találkozó
2021-04-29 09:00 - 17:00 | Online
A Magyar Exportfejlesztési Ügynökség és az Enterprise Europe Network magyar irodái társszervezésében kerül megrendezésre az Ökoindustria 2021 virtuális környezetipari szakkiállítás mellé szervezett online B2B esemény, melyre 2021. április 29-én kerül sor.
A kiállítás évek óta Közép-Európa egyik legjelentősebb környezetipari szakkiállítása, amely a környezetvédelmi technológiák, termékek széles skáláját mutatja be, mintegy reagálva az aktuális környezeti kihívásokra. A 2009 óta megszervezésre kerülő szakkiállítás nemzetközi résztvevők átlagos létszáma minden alkalommal meghaladta a 3500 főt. Az idei esemény vendég országa a Holland Királyság.
Az Ökoindustria 2021 április 28-30. között a hazai környezetipar legújabb eredményeit, innovációit, trendjeit, erőforrásait mutatja be az alábbi területeken:

körforgásos gazdaság, kármentesítés és barnamezős beruházások,
ökoinnováció Magyarországon,
zöld mobilitás, energiahatékonyság, megújuló energia,
élővizeink védelme, víz- és szennyvízkezelés,
fenntarthatóságra nevelés, szemléletformálás
startup a zöldiparban, állásbörze

Az Enterprise Europe Network keretein belül előre egyeztetett online B2B találkozók során új együttműködések és kapcsolatok építésére, a releváns partnerekkel történő célzott megbeszélésekre lesz lehetőség.
Az online B2B időpontja: 2021. április 29. 9:00-12:00 és 14:00-17:00 között
REGISZTRÁCIÓ

Dél-Afrika: gazdasági helyzet, üzleti lehetőségek - webinárium
2021-04-29 10:00 - 11:30 | Online
A Magyar Kereskedelmi és Iparkamara és Magyarország pretoriai Nagykövetsége együttműködésében kerül megszervezésre az alábbi webinárium. A rendezvény fő témái a dél-afrikai gazdasági helyzet, üzleti lehetőségek, valamint tapasztalatok a Sanatmetal Kft., az ACPM IT Kft. és a Water and Soil Kft. előadásában.
A rendezvény időpontja: 2021. április 29. 10:00 – 11:30
A rendezvény nyelve: Magyar és Angol
PROGRAMTERV
Moderátor: Erdei Csaba, az MKIK Afrika Tagozatának alelnöke

10.00-10.05
Köszöntő
Kovács Károly, az MKIK Afrika Tagozatának elnöke

10.05-10.10
Köszöntő
Horváth Attila, rendkívüli és meghatalmazott nagykövet, Magyarország Nagykövetsége, Pretoria

10.10-10.25
Dél-Afrika gazdasága, üzleti lehetőségek
Horváth Péter, külgazdasági attasé, Magyarország Nagykövetsége, Pretoria

10.25-10.35
Bemutatkozás (angol nyelven)
John Ramatsui, Magyarország tiszteletbeli konzulja, Dél-Afrika

10.35-10.50
Üzleti kultúra, tapasztalatok
Sebestyén Réka, üzletfejlesztési vezető, Sanatmetal Kft.

10.50-11.05
Üzleti kultúra, tapasztalatok
Erdei Csaba, ügyvezető igazgató, ACPM IT Kft.

11.05-11.20
Üzleti kultúra, tapasztalatok
Vattay Richárd, ügyvezető igazgató, Water and Soil Kft.

11.20-11.30
Kérdések és válaszok

11.30-11.35
Zárás
Kovács Károly, az MKIK Afrika Tagozatának elnöke

Részvétel feltételei
Jelentkezési határidő: 2021. április 27., kedd, 17:00 óra
A rendezvényen való részvétel ingyenes, de előzetes online regisztrációhoz kötött. A férőhelyek száma korlátozott, ezért a jelentkezéseket azok beérkezésének sorrendjében fogadják el. Regisztráció során a webinárium alkalmával használni kívánt e-mail cím megadása szükséges.
A csatlakozáshoz szükséges linket és információkat 2021. április 28-án szerda délután küldik meg e-mailen a jelentkezőknek.
REGISZTRÁCIÓ

EUREKA klaszterek a Zöld Átmenetet támogató kutatások területén
2021-04-30 10:00 - 12:00 | Online
Az NKFI Hivatal online információs webináriumot rendez az EUREKA klaszterek nemzetközi pályázati felhívásáról a Zöld Átmenetet (Green Transition) támogató kutatások területén.

A rendezvényre a regisztráció ingyenes, de kötelező, az esemény linkje kizárólag a regisztráltak számára lesz elérhető.
A rendezvény időpontja: 2021. április 30. 10-12 óra
A rendezvény helyszíne: online
Program:

Köszöntő
Csuzdi Szonja főosztályvezető, Nemzetközi Főosztály, EUREKA High Level Representative, NKFI Hivatal
A résztvevő EUREKA klaszterek bemutatkozása
Sinem Altuncu, Klaszter Képviselő, Eurogia
Az GT EUREKA klaszterközi felhívás bemutatása
Sinem Altuncu, Klaszter Képviselő, Eurogia
A felhívás nemzetközi partnerkereső lehetőségei
Sinem Altuncu, Klaszter Képviselő, Eurogia
A nemzetközi-elektronikus pályázati felület használata
Sinem Altuncu, Klaszter Képviselő, Eurogia
A magyar EUREKA program bemutatása és feltételei
Mészáros Gergely, EUREKA NPC, NKFI Hivatal

További információk:
EUREKA pályázati felhívás a mesterséges intelligencia (MI) és a Zöld Átmenetet (GreenTransition) támogató kutatások területén
https://eureka-eurogia-green.eu/
Regisztráció:
https://nkfih.gov.hu/hivatalrol/hivatal-rendezvenyei/eureka-klaszterek-zold-atmenet

Üzlet- és kapcsolatépítés a London-Budapest hídon - webinárium
2021-04-30 15:00 - 17:00 | Online – Zoom
A Nagy-Britannia és Magyarország közötti diplomáciai kapcsolat 100. évfordulója alkalmából rendezi meg üzleti fókuszú online eseményét a Startup Campus, melynek célja, hogy a hazai vállalkozásokkal megismertesse a brit vállalkozásfejlesztést, valamint a nemzetközi piacra lépés módszertanát. Továbbá, hogy bemutassa a brit piac lehetőségeit és az innovációs ökoszisztéma kulcs szereplőit, ezáltal teljes képet mutatva a résztvevőknek.
A rendezvény időpontja: 2021. április 30. 15:00-17:00
Agenda:
Nyitóbeszéd: Dr. Kumin Ferenc, londoni rendkívüli és meghatalmazott Nagykövet
Előadók – Piacra lépési program:

Gulyás Gergő
Török Ildikó
Tóth Zsuzsanna

Vendég elóadók:

Mokran Ildikó, IM Bookkeeping Ltd – Üzletvitel
Görög Krisztina, Department for International Trade – Brit üzleti ökoszisztéma

REGISZTRÁCIÓ
